Document ID: 32013R0234

VYKONÁVACIE NARIADENIE KOMISIE (EÚ) č. 234/2013
z 15. marca 2013,
ktorým sa na rybársky hospodársky rok 2013 stanovujú predajné ceny Únie v prípade produktov rybárstva uvedených v prílohe II k nariadeniu Rady (ES) č. 104/2000
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 25 ods. 1 a 6,
keďže:
(1)
Predajné ceny Únie sa majú stanoviť pre každý z produktov uvedených v prílohe II k nariadeniu (ES) č. 104/2000 pred začiatkom rybárskeho hospodárskeho roka na úrovni minimálne 70 % a maximálne 90 % orientačnej ceny.
(2)
V nariadení Rady (EÚ) č. 1242/2012 (2) sa stanovujú orientačné ceny všetkých príslušných produktov na rybársky hospodársky rok 2013.
(3)
Trhové ceny sa značne odlišujú v závislosti od druhov a od spôsobu prezentácie produktov, najmä v prípade kalmárov a merlúz.
(4)
Pre rozličné druhy a prezentácie zmrazených produktov vyložených v Únii by sa preto mali stanoviť konverzné faktory, aby sa určila cenová hladina, pri ktorej dosiahnutí sa pristúpi k intervenčným opatreniam stanoveným v článku 25 ods. 2 nariadenia (ES) č. 104/2000.
(5)
Toto nariadenie by sa malo uplatňovať so spätnou platnosťou od 1. januára 2013, aby sa neobmedzovalo fungovanie intervenčného systému v roku 2013.
(6)
Opatrenia stanovené v tomto nariadení sú v súlade so stanoviskom výboru zriadeného nariadením (ES) č. 104/2000,
PRIJALA TOTO NARIADENIE:
Článok 1
Predajné ceny Únie pre produkty podľa článku 25 ods. 1 nariadenia (ES) č. 104/2000 platné počas rybárskeho roku 2013 v zmysle prílohy II k uvedenému nariadeniu, ako aj prezentácie a konverzné faktory, ktoré sa na ne vzťahujú, sú uvedené v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. januára 2013.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. marca 2013

Labels: 2
17
6